CELEX: 32010L0006
Language: lv
Date: 2010-02-09 00:00:00
Title: Komisijas Direktīva 2010/6/ES ( 2010. gada 9. februāris), ar ko groza I pielikumu Eiropas Parlamenta un Padomes Direktīvai 2002/32/EK attiecībā uz dzīvsudrabu, brīvo gosipolu, nitrītiem un Mowrah, Bassia, Madhuca (Dokuments attiecas uz EEZ)

10.2.2010   
            
            
               LV
            
            
               Eiropas Savienības Oficiālais Vēstnesis
            
            
               L 37/29
            
         KOMISIJAS DIREKTĪVA 2010/6/ES
   (2010. gada 9. februāris),
   ar ko groza I pielikumu Eiropas Parlamenta un Padomes Direktīvai 2002/32/EK attiecībā uz dzīvsudrabu, brīvo gosipolu, nitrītiem un Mowrah, Bassia, Madhuca
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2002. gada 7. maija Direktīvu 2002/32/EK par nevēlamām vielām dzīvnieku barībā (1) un jo īpaši tās 8. panta 1. punktu,
   tā kā:
   
               (1)
            
            
               Direktīva 2002/32/EK nosaka, ka ir aizliegts izmantot dzīvnieku barībai paredzētus produktus, kuros nevēlamo vielu līmenis pārsniedz minētās direktīvas I pielikumā noteikto maksimāli pieļaujamo līmeni.
            
         
               (2)
            
            
               Attiecībā uz dzīvsudrabu Eiropas Pārtikas nekaitīguma iestāde (EFSA) 2008. gada 20. februāra atzinumā (2) secināja, ka pašreiz noteiktais maksimāli pieļaujamais līmenis zivīm paredzētajai kompleksajai barībai (0,1 mg/kg) un maksimāli pieļaujamais līmenis tādai barībai, kas iegūta zivju un citu jūras dzīvnieku pārstrādē (0,5 mg/kg), nav saskaņots. Jaunākie pētījumi par barības sastāvu liecina, ka zivju barība satur vairāk zivju eļļas un zivju miltu, bet, ievērojot pašreiz spēkā esošās tiesību normas, ir apdraudēta šo vērtīgo barības sastāvdaļu pieejamība zivju barības ražošanai. Lai risinātu šo jautājumu, ir nedaudz jāpaaugstina maksimāli pieļaujamais līmenis zivju barībai, un šāda paaugstināšana neapdraudētu saimniecībās audzētu zivju atbilstību noteiktajam maksimāli pieļaujamajam dzīvsudraba līmenim. Turklāt minētais atzinums liecina, ka pašreizējais maksimāli pieļaujamais dzīvsudraba līmenis suņu un kaķu kompleksajā barībā nav pietiekami aizsargājošs. Tāpēc šis maksimāli pieļaujamais līmenis ir jāpazemina. Ņemot vērā to, ka kažokzvēru jutīgums ir līdzīgs kaķu jutīgumam, šis maksimāli pieļaujamais līmenis jāpiemēro arī kažokzvēriem.
            
         
               (3)
            
            
               Attiecībā uz nitrītiem EFSA2009. gada 25. marta atzinumā (3) secināja, ka drošības robežas, kas saistībā ar nenovērojamas kaitīgas iedarbības līmeni (NOAEL) noteiktas cūkām un liellopiem kā reprezentatīvām jutīgām produktīvām sugām, ir pietiekamas. EFSA turklāt uzskatīja, ka nitrīta klātbūtne dzīvnieku izcelsmes produktos neapdraud cilvēka veselību. Nitrītu ar maksimālo saturu 100 mg/kg jau ir atļauts lietot kā konservantu suņu un kaķu kompleksajā barībā ar mitruma saturu virs 20 % un kā piedevu skābbarībai (4). Tāpēc nitrīts nav jāuzskata par nevēlamu vielu minētajā kompleksajā barībā un skābbarībā. Tādējādi maksimāli pieļaujamais līmenis uz šiem gadījumiem neattiecas.
            
         
               (4)
            
            
               Attiecībā uz gosipolu EFSA2008. gada 4. decembra atzinumā secināja, ka maksimāli pieļaujamais līmenis aitām (ieskaitot jērus) un kazām (ieskaitot kazlēnus) nenodrošina pietiekamu aizsardzību pret dzīvnieku veselībai negatīvo ietekmi. EFSA turklāt secināja, ka gosipola iedarbība uz cilvēku, iespējams, ir zema, un tā veselību negatīvi neietekmē, ja uzturā patērē no tādiem dzīvniekiem iegūtus pārtikas produktus, kuri baroti ar produktiem, kas iegūti no kokvilnas sēklām. Pamatojoties uz šo atzinumu, maksimāli pieļaujamais līmenis aitām (ieskaitot jērus) un kazām (ieskaitot kazlēnus) ir jāpazemina.
            
         
               (5)
            
            
               Attiecībā uz Madhuca longifolia L. saponīniem EFSA2009. gada 29. janvāra atzinumā (5) secināja, ka nav sagaidāma kaitīga ietekme uz dzīvnieku veselību, jo iedarbība uz attiecīgajiem dzīvniekiem Savienībā ir niecīga. EFSA uzskata, ka Madhuca saponīnu ietekme uz patērētāju, kas rodas, lietojot pārtikas produktus, ir niecīga, jo cilvēki nelieto pārtikā no Madhuca iegūtus produktus un Madhuca miltus Savienībā neizmanto kā barības sastāvdaļas. Tāpēc ir lietderīgi svītrot rindu, kas attiecas uz Mowrah, Bassia, Madhuca.
            
         
               (6)
            
            
               Tāpēc Direktīva 2002/32/EK attiecīgi ir jāgroza.
            
         
               (7)
            
            
               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, un Eiropas Parlaments un Padome pret tiem nav iebilduši,
            
         IR PIEŅĒMUSI ŠO DIREKTĪVU.
   1. pants
   Direktīvas 2002/32/EK I pielikumu groza saskaņā ar šīs direktīvas pielikumu.
   2. pants
   Dalībvalstīs stājas spēkā normatīvi un administratīvi akti, kas vajadzīgi, lai līdz 2010. gada 1. novembrim izpildītu šīs direktīvas prasības. Dalībvalstis tūlīt dara zināmu Komisijai minēto noteikumu tekstu, kā arī minēto noteikumu un šīs direktīvas atbilstības tabulu.
   Kad dalībvalstis pieņem minētos aktus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.
   
      Briselē, 2010. gada 9. februārī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 140, 30.5.2002., 10. lpp.
   
      (2)  Zinātnes ekspertu grupas jautājumos, kas saistīti ar piesārņojumu pārtikas apritē, atzinums pēc Eiropas Komisijas pieprasījuma par dzīvsudrabu kā par nevēlamu vielu dzīvnieku barībā. The EFSA Journal (2008) 654, 1.–76. lpp.
   
      (3)  Zinātnes ekspertu grupas jautājumos, kas saistīti ar piesārņojumu pārtikas apritē, atzinums pēc Eiropas Komisijas pieprasījuma par nitrītu kā par nevēlamu vielu dzīvnieku barībā. The EFSA Journal (2009) 1017, 1.–47. lpp.
   
      (4)  Kopienas Reģistrs par lopbarības piedevām saskaņā ar Eiropas Parlamenta un Padomes Regulu (EK) Nr. 1831/2003, ieraksts par nātrija nitrītu (suņi, kaķi) un nātrija nitrītu skābbarībā; http://ec.europa.eu/food/food/animalnutrition/feedadditives/registeradditives_en.htm
   
      (5)  Zinātnes ekspertu grupas jautājumos, kas saistīti ar piesārņojumu pārtikas apritē, atzinums pēc Eiropas Komisijas pieprasījuma par Madhuca longifolia L. saponīniem kā par nevēlamu vielu dzīvnieku barībā. The EFSA Journal (2009) 979, 1.–36. lpp.
   
      PIELIKUMS
      Direktīvas 2002/32/EK I pielikumu groza šādi.
      
                  1.
               
               
                  Tabulas 4. rindu “Dzīvsudrabs” aizstāj ar šādu rindu:
                  
                              Nevēlamas vielas
                           
                           
                              Dzīvnieku barībai paredzēti produkti
                           
                           
                              Maksimālais saturs mg/kg (ppm) attiecībā uz barību ar mitruma saturu 12 %
                           
                        
                              (1)
                           
                           
                              (2)
                           
                           
                              (3)
                           
                        
                              
                                          “4.
                                       
                                       
                                          Dzīvsudrabs (1)
                                              (2)
                                          
                                       
                                    
                           
                              Barības sastāvdaļas,
                           
                           
                              0,1
                           
                        
                              izņemot:
                           
                           
                               
                           
                        
                              
                                          —
                                       
                                       
                                          barību, kas iegūta zivju un citu jūras dzīvnieku pārstrādē,
                                       
                                    
                           
                              0,5
                           
                        
                              
                                          —
                                       
                                       
                                          kalcija karbonātu.
                                       
                                    
                           
                              0,3
                           
                        
                              Kombinētā (papildbarība un kompleksā) barība,
                           
                           
                              0,1
                           
                        
                              izņemot:
                           
                           
                               
                           
                        
                              
                                          —
                                       
                                       
                                          minerālbarību,
                                       
                                    
                           
                              0,2
                           
                        
                              
                                          —
                                       
                                       
                                          komplekso zivju barību,
                                       
                                    
                           
                              0,2
                           
                        
                              
                                          —
                                       
                                       
                                          komplekso barību suņiem, trušiem, zirgiem un kažokzvēriem.
                                       
                                    
                           
                              0,3
                           
                        
            
                  2.
               
               
                  Tabulas 5. rindu “Nitrīti” aizstāj ar šādu rindu:
                  
                              Nevēlamas vielas
                           
                           
                              Dzīvnieku barībai paredzēti produkti
                           
                           
                              Maksimālais saturs mg/kg (ppm) attiecībā uz barību ar mitruma saturu 12 %
                           
                        
                              (1)
                           
                           
                              (2)
                           
                           
                              (3)
                           
                        
                              
                                          “5.
                                       
                                       
                                          Nitrīti
                                       
                                    
                           
                              Barības sastāvdaļas,
                           
                           
                              15 (izteikts kā nātrija nitrīts)
                           
                        
                              izņemot:
                           
                           
                               
                           
                        
                              
                                          —
                                       
                                       
                                          zivju miltus,
                                       
                                    
                           
                              30 (izteikts kā nātrija nitrīts)
                           
                        
                              
                                          —
                                       
                                       
                                          skābbarību.
                                       
                                    
                           
                              —
                           
                        
                              Kompleksā barība,
                           
                           
                              15 (izteikts kā nātrija nitrīts)
                           
                        
                              izņemot:
                           
                           
                               
                           
                        
                              
                                          —
                                       
                                       
                                          suņu un kaķu komplekso barību ar mitruma saturu virs 20 %.
                                       
                                    
                           
                              —”
                           
                        
            
                  3.
               
               
                  Tabulas 9. rindu “Brīvais gosipols” aizstāj ar šādu rindu:
                  
                              Nevēlamas vielas
                           
                           
                              Dzīvnieku barībai paredzēti produkti
                           
                           
                              Maksimālais saturs mg/kg (ppm) attiecībā uz barību ar mitruma saturu 12 %
                           
                        
                              (1)
                           
                           
                              (2)
                           
                           
                              (3)
                           
                        
                              
                                          “9.
                                       
                                       
                                          Brīvais gosipols
                                       
                                    
                           
                              Barības sastāvdaļas,
                           
                           
                              20
                           
                        
                              izņemot:
                           
                           
                               
                           
                        
                              
                                          —
                                       
                                       
                                          kokvilnas sēklas,
                                       
                                    
                           
                              5 000
                           
                        
                              
                                          —
                                       
                                       
                                          kokvilnas sēklu raušus un kokvilnas sēklu miltus.
                                       
                                    
                           
                              1 200
                           
                        
                              Kompleksā barība,
                           
                           
                              20
                           
                        
                              izņemot:
                           
                           
                               
                           
                        
                              
                                          —
                                       
                                       
                                          komplekso barību pieaugušiem liellopiem,
                                       
                                    
                           
                              500
                           
                        
                              
                                          —
                                       
                                       
                                          komplekso barību aitām (izņemot jērus) un kazām (izņemot kazlēnus),
                                       
                                    
                           
                              300
                           
                        
                              
                                          —
                                       
                                       
                                          komplekso barību mājputniem (izņemot dējējvistas) un teļiem,
                                       
                                    
                           
                              100
                           
                        
                              
                                          —
                                       
                                       
                                          komplekso barību trušiem, jēriem, kazlēniem un cūkām (izņemot sivēnus).
                                       
                                    
                           
                              60”
                           
                        
            
                  4.
               
               
                  Svītro tabulas 32. rindu “Mowrah, Bassia, Madhuca – Madhuca longifolia (L.) Macbr. (= Bassia longifolia L. = Illiped malabrorum Engl.) Madhuca indica Gmelin (= Bassia latifolia Roxb.) = Illipe latifolia (Roscb.) F. Mueller)”.
               
            
         (1)  Maksimāli pieļaujamais līmenis attiecas uz kopējo dzīvsudraba daudzumu.
      
         (2)  Maksimāli pieļaujamais līmenis attiecas uz analītiski nosakāmu dzīvsudraba daudzumu, kad to 30 minūtes ekstrahē slāpekļskābē (5 masas %) vārīšanās temperatūrā. Var piemērot līdzvērtīgas ekstrahēšanas procedūras, kuras izmantojot ir pierādīts, ka šāda ekstrahēšanas procedūra ir vienlīdz efektīva.”